recursal/SuperWikiNEXT-32B huggingface dataset:
ג'ורג' בלנשין וסוזן פארל ב"דון קישוט" - 1965
**ז'ורז' בלנשין** או **ג'ורג' בלנצ'ין** (באנגלית: **George Balanchine**,שמו במקור בגאורגית: **გიორგი ბალანჩივაძე**, גיאוֹרגי באלאנצ'יוואדזֶה, בצרפתית: **ז'ורז' בלנשין**‏, 22 בינואר 1904, האימפריה הרוסית - 30 באפריל 1983, ניו יורק) היה מנהל הבלט של בלט הניו יורק סיטי ומגדולי הכוריאוגרפים הנאוקלאסיים.

ביוגרפיה
--------

בלנשין נולד בסנקט פטרבורג למשפחת אמנים גאורגית. הוא למד בקונסרבטוריון של סנקט פטרבורג. אביו מליטון בלנצ'יוודזה (1862-1937) היה מלחין ומייסד בית האופרה של כותאיסי, שנקרא על שמו. אחיו, אנדריה בלנצ'יוודזה (1906-1992), היה מלחין גאורגי נודע.

היה בין אחרוני הכוריאוגרפים שעבדו עבור סרגיי דיאגילב (אפולו מוליך המוזות, "הבן האובד",הזמיר (עיצוב תפאורה: אנרי מאטיס) ,"החתולה".) ביחד עם לינקולן קרסטיין הקים בית ספר לבלט אמריקאי ולהקה, בה כיכבה אשתו, מריה טולצ'יף, כפרימה בלרינה. באותה תקופה היה בלנשין אחראי לפיתוח הסגנון שנודע כ"בלט אמריקאי", אשר כלל טכניקות קצביות, אתלטיות, ומתואמות למוזיקה מודרנית, כדוגמת סווינג. כישוריה האקרובטיים של טולצ'יף היו מותאמים במיוחד לדרישות סגנון זה, והשניים עבדו במהלך שנים לשכללו. כשטולצ'יף רקדה בסגנון בתיאטרון בולשוי ובפריז, הוא התקבל בהתלהבות על ידי המבקרים והקהל. שיתוף הפעולה בין איגור סטרווינסקי ובלנשין אשר החל תחת ידיו של סרגיי דיאגילב נמשך עשרות שנים לאחר מותו והם יצרו יחדיו בארצות הברית עשרות בלטים. בלנשין יצר בלטים גם עבור להקת הבלט רוס דה מונטה קרלו, בלט האופרה של פריז, ותיאטרון הבלט האמריקאי. בלנשין יצר תפקידים עבור הבלרינות אלכסנדרה דנילובה, מריה טולצ'יף, מליסיה היידן, סוזן פרל, מריל אשלי ודרסי קיסטלר, אשר סוקרו בסרט *Dancing for Mr. B'* אשר יצא מספר שנים אחר מותו. בלנשין פיתח סגנון מדויק מאוד ומושלם מקצה הבוהן ועד קצה הזרת, הראש והצוואר, תבע מרקדניו ביצוע מושלם והתמסרות מושלמת. סגנונו התפתח לסגנון מופשט מאוד, הוא בחר בתלבושות שאינן מסתירות את מבנה גוף הרקדנים ומבליטות את רצינותם, אמינותם ויושרם, ונמנע משימוש באפקטים.

ראו גם
------

* ניו יורק סיטי בלט

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **ג'ורג' בלנצ'ין** |
| ויקישיתוף תמונות ומדיה בוויקישיתוף: **ג'ורג' בלנשין** |

* 

* אתר האינטרנט הרשמי של ג'ורג' בלנשין (באנגלית)
* מרב יודילוביץ', לניו יורק באהבה, באתר ynet, 22 ביוני 2004
* אסנת לוי, בזכות הפוינט
* ג'ורג' בלנשין, באתר "Find a Grave" (באנגלית)
* ג'ורג' בלנשין, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007301145305171
* BIBSYS: 90383122
* BNE: XX1136365
* BnF: cb11894260x (data)
* CiNii: DA0804834X
* GND: 118652044
* ISNI: 0000 0001 1021 1336
* LCCN: n50017594
* LNB: 000116515
* MusicBrainz: 6a1eb9ec-78e1-44cc-825b-c02747d66f32
* NDL: 00462693
* NKC: ola2003204856
* NLA: 35012578
* NLK: KAC2018I6413
* NLP: A22335778
* NSK: 000205214
* NTA: 070308063
* RERO: 02-A002962566
* SELIBR: 247054
* SNAC: w6h41pqx
* SUDOC: 02675584X
* Trove: 789539
* VIAF: 12305966
* WorldCat: lccn-n50017594

 |
רבי **יהושע השל שפירא** (? - תרס"ח, 1908) היה רבן של שאקי ושצ'וצ'ין ונשיא כולל סובאלק-לומז'ה.

ביוגרפיה
--------

נולד באוגוסטוב שבפרוסיה, לרב דוב בר שפירא. אחיו הגדול היה רב העיר אוגוסטוב (ולימים רבה של מזריטש) רבי ישראל איסר שפירא (מזריטש).

למד אצל רבי משה יהודה ליב זילברברג מקוטנה, מחבר "זית רענן". נישא לבתו של רבי ליפא חיים הכהן אב"ד זמברובה (תקופה קצרה שימש גם אב"ד לומז'ה), נשיא כולל לומז'ה-סובאלק. 

לאחר נישואיו התמנה הרב שפירא כרבה של שאקי. בשנות ה-60 של המאה ה-19 התמנה כרבה של שצ'וצ'ין, וכיהן בתפקידו כארבעים שנה עד פטירתו. חידושי תורתו מופיעים בספרי אחיו וחכמים נוספים.

בשנת 1882, לאחר פטירת חמיו רבי ליפא חיים הכהן, התמנה תחתיו כנשיא כולל לומז'ה-סובאלק, שתמך בתושבי ירושלים. היה ידידו של רבי יהושע לייב דיסקין מירושלים. בניגוד לאחיו, התנגד לתנועת חיבת ציון.

הרב שפירא הוא אחד הרבנים שנתנו הסכמה על הספר "ליקוטי הלכות" של החפץ חיים.

משפחתו
------

גיסו, חתן נוסף של רבי ליפא חיים הכהן, רבי דוב מנחם רגנשברג כיהן כרבה של זמברובה קרוב ל 60 שנה עד למלחמת העולם השנייה, נספה בשואה. 

חתנו של הרב שפירא הוא רבי יצחק מרדכי קלפפיש. בנו של רבי יצחק מרדכי, הרב אהרן יעקב קלפפיש, נישא לבתו של רבי דוב מנחם רגנשברג. הרב אהרן יעקב קלפפיש הביא מתורתו של סבו הרב שפירא בספרו "מנחת אהרן".

קישורים חיצוניים
----------------

* ספר קהילת אוגוסטוב, עמ' 104 בפורום אוצר החכמה.
**קוסמה** (באנגלית: **Cosma**;‏ 1979 – 10 בפברואר 2003) הוא שם הבמה של **אביחן ליבנה** - יוצר מוזיקת טראנס ישראלי יליד קריית ביאליק.

היסטוריה
--------

אביחן החל את דרכו המוזיקלית במועדונים בחיפה וסביבתה כאשר הוא מאזין למוזיקת new wave ומוזיקה אלקטרונית של להקות והרכבים כמו Depeche Mode, The Sisters of Mercy, The Cure, Front 242 ודומיהם.

על פי דבריו, החל הטראנס "לחלחל לחייו" בשנת 1995 ו"הכניס לקצב את כולם מכף רגל ועד ראש" וסחף גם אותו. לאחר שנים של מסיבות, בשנת 1998 הוא החל ליצור מוזיקה בעצמו. מכיוון שהוא היה בסביבת מחשבים כבר מגיל צעיר, יצירת המוזיקה הממוחשבת הייתה עבורו מהלך טבעי.

הוא עבד לראשונה עם בני רישר תחת השם Diablo ובשנת 1999 הם הוציאו יחד אלבום בשם "Insufficient Memory" ומספר טרקים כגון "Hop She Goes..." ו "Papa" תחת לייבלים שונים. בשנת 2000 החל ליבנה לעבוד תחת השם Cosma (על פי הצעתו של די.ג'יי יורג). במהלך הקריירה שלו הוא עבד עם עידו אופיר (Domestic) וארז אייזן מההרכב Infected Mushroom.

הוא הוציא לאור מספר תקליטי שדרים בספטמבר 2001 ובמקביל את הדיסק Simplicity. דיסק זה אופיין בצלילים נקיים, עם ביטים של מוזיקת פרוגרסיב, אלקטרוני ואמביאנט ושומר על רעננות. האלבום הבא של ליבנה היה "Nonstop" בהוצאה הישראלית HOMmega. יציאת האלבום לאור תוכננה לחודש מרץ, 2003, במקביל למסע ההופעות העולמי שתוכנן להיות בברזיל, יפן, מקסיקו, דרום אפריקה ואנגליה.

ב-10 בפברואר 2003, בזמן חופשה בגואה שבהודו, כשהוא נוהג באופנוע מחוף הים לכיוון המלון בו הוא שהה, נפגע בתאונת דרכים. הוא נפטר בבית החולים. מותו הנחית מכה קשה על הלייבל HOMmega.

לאחר מותו, הקימה מכללת BPM את המלגה על שם אביחן לבנה, וקיימו אירוע התרמה ומסיבת הנצחה לכבודו.

למרות מותו, וכיוון שהכל כמעט כבר היה מוכן, יצא האלבום השני שלו ביוני 2003.

ליבנה היה מעורב במיזמים רבים, בשמו האמיתי או בשם הבמה, במגוון תפקידים: עריכה, נגינה, כתיבה, ארגון והפקה. הסינגל "We Are The Same" יצא בשנת 2010 על ידי אבירם דיין (DreaMelodic) שערך אותו והוציא אותו לזכרו.

דיסקוגרפיה
----------

### אלבומי אולפן

* 1999 -Insufficient Memory (בשיתוף עם בני רישר, תחת השם Diablo)
* 2001 - Simplicity
* 2003 - Nonstop

### סינגלים ומיני אלבומים

* 2001 - Cosma Shiva – In Memory Of Terence Mc Kenna (ב12")
* 2001 - Find Out / Cusanam (ב12")
* 2002 - Out Of Range (ב12")
* 2010 - We Are The Same (New Cover 2010)

קישורים חיצוניים
----------------

* 

* אתר האינטרנט הרשמי של קוסמה

* קוסמה, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007298636505171
* ISNI: 0000 0004 0677 8462
* VIAF: 297687564
* WorldCat: viaf-297687564

 |
פירוש נוסף ערך זה עוסק בלוויין ששוגר ב-1959. אם התכוונתם לדפדפן אינטרנט, ראו אינטרנט אקספלורר.
אקספלורר 6 עם פאנלים פתוחים
**אקספלורר 6** היה לוויין אמריקאי ששוגר ב-7 באוגוסט 1959, בנמל החלל קייפ קנוורל (קייפ קנדי) שבארצות הברית על ידי משגר חלליות תור-אייבל.

אקספלורר 6 הוא לוויין קטן בצורה של כדור פחוס שעוצב על מנת לאסוף מידע על קרינה לכודה של אנרגיות שונות, קרינה קוסמית גלקטיות, שדה מגנטי, התפשטות גלי רדיו באטמוספירה העליונה ושטפי מיקרו מטאוריטים. הלוויין שימש לבחינת התקני סריקה שעוצבו כדי לצלם את המעטפת של כדור הארץ ושידר את התמונות הראשונות שלו תוך כדי הקפות כדור הארץ. הלווין שוגר למסלול אליפטי עם זמן שהייה בחלל בסדר גודל של 2,100 שעות.

מערכות הלוויין
--------------

ללוויין אקספלורר 6 היו ארבעה משטחים של תאים סולריים שנמצאו מכל עברו במטרה לטעון את סוללות האחסון שלו. ללוויין היו שלוש יציאות, דיגיטליות ואנלוגיות. משדר UHF ששימש לטלמטריה דיגיטלית ושידורי טלוויזיה. שני משדרי VHF שמשו להעברת האות האנלוגי. משדר UHF הופעל רק לכמה שעות בכל יום אך משדרי VHF הופעלו ברציפות. משדר VHF אחד נכשל ב -11 בספטמבר 1959.

מטרות הלוויין
-------------

הלוויין אקספלורר 6 תוכנן ללמוד על השדות החשמליים והמגנטיים על פני כדור הארץ ולבחון את המכשירים לכיסוי ענני סריקה. במהלך 60 ימים של המבצע הוא סיפק את המידע המקיף ביותר (בתקופה זאת) של החגורות, הקרינה והשדה המגנטי של כדור הארץ, כמו כן תמונות עננות טלוויזיוניות ראשונות. במוזיאון קליפורניה למדע והתעשייה ישנו דגם בקנה מידה מקורי של הלוויין אקספלורר 6. התמונה הראשונה של כדור הארץ מלוויין במסלול בחלל הייתה מאקספלורר 6 שהשיקה ארצות הברית ב-7 באוגוסט 1959. בתמונה, היה מראה של אזור שמש מואר של האוקיינוס השקט המרכזי וכיסוי הענן שלה. התמונה שודרה כ- 17,000 קילומטר מעל פני כדור הארץ ב 14 באוגוסט  1959. בזמן שהלוויין חצה את מקסיקו התקבלו אותות בתחנת המעקב בדרום פוינט, הוואי.

תוכנית לווייני אקספלורר
-----------------------

תוכנית לווייני אקספלורר היא תוכנית חקר החלל של ארצות הברית, המספקת הזדמנויות חקר חלל לפיזיקה, גאופיזיקה, וחקירות אסטרופיזיקה מהחלל. מעל 90 משימות חלל כבר הושקו מאז 1958, וחלקן עדיין פעילות.

תוכנית לווייני אקספלורר הייתה הניסיון המוצלח הראשון של ארצות הברית להשיק לווין מלאכותי. תהליך זה התחיל כהצעה של צבא ארצות הברית למיקום לוויין מדעי למסלול. תוכנית לווייני אקספלורר התעדכנה מאוחר יותר מחדש עם ברית המועצות לאחר השקת של ספוטניק 1 ב-4 באוקטובר 1957. אקספלורר 1 הושק ב -31 בינואר 1958. לוויין זה הוא הלוויין האמריקאי הראשון והאחראי לגילוי חגורת הקרינה ואן אלן. תוכנית לווייני אקספלורר הועברה לנאס"א, שהמשיך להשתמש בהם לסדרה מתמשכת של משימות חלל קטנות יחסית. לווייני אקספלורר חשפו תגליות רבות חשובות בנושאים: המגנטוספירה של כדור הארץ ואת הצורה של שדה כוח המשיכה שלה, רוח השמש, צילום רנטגן מהמערכת והיקום מעבר לשמש, פיזיקה באטמוספירה, פלזמת שמש וחלקיקים אנרגטיים של השמש. גם משימות אלה חקר הלוויין: צפיפות האוויר, רדיו-אסטרונומיה, גאודזיה, ואסטרונומית קרני הגמא.

קישורים חיצוניים
----------------

ויקישיתוף מדיה וקבצים בנושא **אקספלורר 6** בוויקישיתוף

הערות שוליים
------------

1. 1 2 3 4  הערך בוויקיפדיה אנגלית
2. 1 2 3 4  Explorer 6
**דיונון אוסטרלי** (שם מדעי: *Sepia apama*) הוא מין מסדרת הדיונונים המצוי בימים הטרופיים סביב חופי דרום אוסטרליה והוא המין הגדול ביותר בסדרת הדיונונים.

זהו דיונון כבד מאוד. הוא שוקל 10.5 ק"ג ואורך גופו עד 50 ס"מ. הדיונונים בעלי עיניים גדולות, 8 זרועות גדולות ו-2 מהם הם זרועות ציד היכולות לנוע קדימה במהירות וסביב גופו מעוטרת גלימה המחליפה צבעים בסגנונות ראוותניים. הדיונון יכול לנפח את ממדי גופו או להסתוות הן בין האלמוגים והאצות והן בצבע החול. 

הם ניזונים מיצורים קטנים החיים סביבם במים. המזון המועדף עליהם הוא סרטנים קצרי בטן וגם על דגים. הטרף נתפס על ידי 8 הזרועות ומועבר למקור הקרני שבתחתית הגוף. הם עצמם נטרפים על ידי דולפינן אנקולי, כרישים, דוב ים ניו זילנדי, דיונונים גדולים ומדגי קולייס ודקר.

הדיונונים מתרבים באזורים של עשבי ים בעומק 100 מ'. כל זכר מחפש לעצמו כמה נקבות בעונת הרבייה ומתחרה בזכרים יריבים. במצב שהיריבים שווים הם יקראו תיגר אחד על השני וינסו לתפוס בזרועותיהם אחד את גלימת השני ולקרוע אותה עד שאחד הצדדים מפסיד. ואולם כמה דיונונים פיתחו שיטה להערים על זכרים גדולים יותר: חלק מתגנבים במהירות לנקבות ומזדווגים לפני שהדיונון הגדול יבחין, אחרים מתחקים לנקבות וכך מערימים על הזכר הגדול ומצליחים לחמוק תחתיו כמו שאר הנקבות ולהזדווג עם חלק מהם. הדיונונים מטילים ביצים על תקרת אבנים.

קישורים חיצוניים
----------------

ויקישיתוף מדיה וקבצים בנושא **דיונון אוסטרלי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  דיונון אוסטרלי באתר הרשימה האדומה של IUCN
**אקרומיופלסטיה** הוא טיפול ניתוחי לשינוי צורת שיא הכתף של עצם השכם (אקרומיון בלעז) הנערך לחולים עם קרע במסובבי הכתף.

סיכויי הצלחת הניתוח עולים ככל שמועד הניתוח קרוב למועד החבלה, גיל צעיר, קרע קטן וללא מחלות רקע כמו סוכרת ומחלות כלי דם או עישון. ניתוח זה מטרתו לשפר את איכות החיים מבחינת כאבים ופעילות ביד מעל גובה הכתף, בעיקר כוח. באדם פעיל וצעיר הניתוח יכול לתרום לפעילות הכתף. ככל שהחולה מתרחק מזמן הקרע יורדים סיכויי התפירה. כל עוד אין רטרקציה של הגיד (התרחקותו מאזור האחיזה בראש עצם הזרוע עקב משיכתו על ידי השריר) סיכויי הניתוח עולים. ללא ניתוח הקרע עלול לגדול. וזוהי אחת ממטרות הניתוח, למנוע את גדילתו מקרע קטן לקרע גדול.
ניתוח משייפים את שיא הכתף של עצם השכם כדי להקטין את הסיכוי לקרע נוסף בעתיד.
החלטה לגבי ניתוח תלויה במידת ההפרעה התפקודית והכאבים. ההחלטה מתבצעת בין המטופל לבין האורתופד המנתח תוך התבססות על בדיקה גופנית, מצב בריאותי, מחלות רקע ובדיקות ההדמיה.
אין חיבור של הגיד ללא ניתוח.
לאחר הניתוח נערך שיקום הנמשך בין שלושה לשישה חודשים. החזרה לפעילות יום יומית היא סביב 6 שבועות ולפעילות ספורטיבית כ-6 חודשים עד שנה.
הצלחת הניתוח תלויה בגורמים שצוינו למעלה. כשבתנאים האופטימליים יש בין 80 ל-90% הצלחה. 
לאחר הניתוח מופיעים כאבים למשך מספר שבועות עד מספר חודשים. יש סיכונים בניתוח אך שכיחותם נמוכה, הסיכונים הם: פגיעה בכלי דם, בעצבים סיבוכים בהרדמה, כתף קפואה, וכישלון בהצלחת הניתוח.

נחיצות ההליך מוטלת בספק שכן נמצא שלניתוח לתיקון קרעים במסובבי הכתף ללא ביצוע של אקרומיופלסטיה תוצאות טובות מבחינת תפקוד והרגשה גם שנים לאחר הניתוח.

ראו גם
------

* מסובבי הכתף

קישורים חיצוניים
----------------

* מידע וקישורים נוספים באתר אינפומד

הערות שוליים
------------

1. ↑  McCallister WV, Parsons IM, Titelman RM, Matsen FA 3rd. **Open rotator cuff repair without acromioplasty.** *The Journal of bone and joint surgery. American volume*. 2005 Jun;87(6):1278-83. PMID 15930537
2. ↑  Goldberg BA, Lippitt SB, Matsen FA 3rd. **Improvement in comfort and function after cuff repair without acromioplasty.** *Clinical orthopaedics and related research*. 2001 Sep;(390):142-50. PMID 11550860

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**מוריס טייה** (בצרפתית: **Maurice Tillet**; ‏23 באוקטובר 1903 - 4 בספטמבר 1954) היה מתאבק מקצועני בשנים המוקדמות של ההיאבקות הבידורית. מראהו החיצוני היווה בסיס לדמותו של שרק.

חייו
----

טייה נולד ברוסיה להורים צרפתים ולמד לדבר ב-14 שפות שונות. הוא היה גם משורר וקיווה להיכנס לעסקי המשחק. טייה זכה באליפות העולם של ה-AWA. אחד המהלכים המוכרים שלו היה "חיבוק הדוב".

בשנות העשרים לחייו פיתח טייה מחלה בשם אקרומגליה, מחלה נדירה שבה עצמות כפות הידיים, כפות הרגליים והגולגולת ממשיכות לגדול באופן לא פרופורציונלי. במהרה כל גופו השתנה כתוצאה מהמחלה, מה שגרם לכאב נורא לטייה שהחל להקרא בשמות גנאי, והוכרח לעזוב את עיירתו.

כשהוא החל לחפש זהות חדשה, טייה היגר לארצות הברית בשנת 1939 ושם התפרנס מהופעתו והחל להיות מתאבק מקצועי, וכונה "The French Angel "(בתרגום חופשי "המלאך הצרפתי"). דמותו הייתה הצלחה מיידית. שיא הקריירה שלו היה ב-1 באוגוסט 1944 כאשר ניצח את סטיב "המוחץ" קייזי על חגורת האליפות של ה-AWA.

במהרה טייה הפך למבודד, אף על פי שהיו מספר אנשים שהצליחו להתחבר איתו, ביניהם איש העסקים פטריק קלי.

טייה נפטר ממחלת לב בשנת 1954 בגיל 50.

בובי מנגין, שהיה אלוף היאבקות שאל את טייה על ערש דווי אם יוכל לעשות מסיכות מפניו. טייה הסכים ובובי הכין שלוש מסכות. אחת מהן ניתנה לאדם שתרם שנים לאחר מכן את המסיכה למוזיאון יורק ברבל, השנייה הייתה תלויה במשרדו של פטריק קלי והשלישית נתרמה למוזיאון היאבקות באיווה.

קישורים חיצוניים
----------------

ויקישיתוף מדיה וקבצים בנושא **מוריס טייה** בוויקישיתוף

* מוריס טייה, באתר Online World of Wrestling
* מוריס טייה, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 6769153834763464450001
* WorldCat: viaf-6769153834763464450001

 |
**מתח** (1966) הוא פסל מאת האמן הישראלי מנשה קדישמן.

היצירה
------

הפסל, מוזיאון ישראל, ירושלים. 
הפסל הוא עיבוד לפסל מוקדם של קדישמן, משנת 1964 העשוי מאבן ועץ. פסל זה עשוי מגושי אבן חצובים המונחים זה על זה כמעין מזבח. הפסל המאוחר הוזמן על ידי מוזיאון ישראל עבור גן האמנות ע"ש בילי רוז. הוא עשוי מתכת צבועה בצהוב והוא גבוה יותר מן הפסל המוקדם. המבנה של הפסל משקף את ענינו של קדישמן בפיסול מינימליסטי, אליו נחשף בעת תקופת לימודיו בלונדון. קדישמן יצר איזון בין הצורות השונות, הנראות שעונות זו על גבי זו. 

קדישמן טען כי הצבע הצהוב נבחר בשל הזרות של הצבע בנוף. הוא נתפש בעיניו "כמו טרקטור בטבע".

בשנת 2010, עם פתיחתו המחודשת של המוזיאון הועבר הפסל מגן הפסלים והוצב ברחבת הכניסה של המוזיאון, ניצב במרכזה של בריכת השתקפות.

לפסל זה עותקים נוספים. אחד מהם, "Open Suspense"‏ (1968) מצוי באוסף מוזיאון הירשהורן ומוצג בגן הפסלים אנמארי (Annmarie). פסל זה הוא ללא צבע. גרסה נוספת צבועה בצבע כחול.

קישורים חיצוניים
----------------

ויקישיתוף מדיה וקבצים בנושא **מתח** בוויקישיתוף
* מתח בגן הפסלים, דבר, 28 בדצמבר 1966
* מתח, באתר מוזיאון ישראל

הערות שוליים
------------

1. ↑  ראו: צלמונה, יגאל, **100 שנות אמנות ישראלית**, מוזיאון ישראל, ירושלים, 2010, עמ' 266.
**ג'ון גדסבי צ'פמן** (באנגלית: **John Gadsby Chapman** ‏; 3 בדצמבר 1808 - 28 בנובמבר 1889) היה אמן אמריקאי, שהתפרסם בזכות "ההטבלה של פוקהונטס", שהוזמן על ידי הקונגרס של ארצות הברית ותלוי ברוטונדה בקפיטול בארצות הברית.

חיים וקריירה
------------

ג'ון צ'פמן נולד בשנת 1808 באלכסנדריה, וירג'יניה. צ'פמן החל את לימודי האמנות בפילדלפיה במשך שנתיים, ואז נסע לאירופה ושם בילה בסופו של דבר באיטליה. בשנת 1831 שב צ'פמן לעיר הולדתו אלכסנדריה, והציג את יצירותיו באזורים המטרופולינים הקרובים, כמו וושינגטון הבירה, ריצ'מונד ופילדלפיה. הוא התמחה בנופים ודיוקנאות.

בשנת 1834 עבר צ'פמן לעיר ניו יורק והיה חבר באקדמיה הלאומית לעיצוב, ומצא עבודה כמאייר. בניו יורק החל צ'פמן סדרת ציורים היסטוריים, כמו "הנחיתה בג'יימסטאון". הצלחתם של ציורים אלה עזרה לצ'פמן לקבל משימה מהקונגרס האמריקאי בפברואר 1837 לצייר סצנה היסטורית לרוטונדה של בניין הקפיטול. עבור עבודה זו קיבל צ'פמן תשלום כולל של 10,000 דולר. ב־30 בנובמבר 1840, הציור "ההטבלה של פוקהונטס" נחשפה רשמית ברוטונדה של הקפיטול.

מלבד ציורים ודיוקנאות היסטוריים, ייצר צ'פמן גם תחריטים, ותרם לעיתים קרובות איורים לפרסומי האחים הרפר. ספר הציורים האמריקאי של צ'פמן, שיצא לאור בשנת 1847, הפך לטקסט סטנדרטי עבור סטודנטים לאמנות.

על רקע ההצלחות הללו, צ'פמן העביר את משפחתו לרומא והתפרנס בכבוד ממכירת ציורים של נופים כפריים למבקרים אמריקאים. עם זאת, עם פרוץ מלחמת האזרחים האמריקאית התיירות נפסקה, והשפיעה מאוד על הכנסתו של צ'פמן. בנוסף, בנו של צ'פמן עצמו, קונרד ווייז צ'פמן, חזר לאמריקה כדי להילחם בצד מדינות הקונפדרציה. בתקופה מסוימת הוא ובנו שיתפו פעולה בציורים משותפים, אבל לא רבים מהם נמכרו.

הנזק הכלכלי שנגרם לצ'פמן במהלך שנות ה -60 של המאה ה-19 הפך לבלתי ניתן לשליטה. ברומא הוא נאלץ לחיות מאדיבותם של גולים אחרים, ולבסוף חזר לאמריקה, חולה ועני, כדי לבלות את ימיו האחרונים עם בן אחר, ג'ון לינטון צ'פמן, בברוקלין, ניו יורק.

שם, בשנת 1889, הוא מת בעוני.

גלריה
-----

* 
* 
* 
* הכתרת פוהטןהכתרת פוהטן
* הטבלת פוקוהטנטסהטבלת פוקוהטנטס

קישורים חיצוניים
----------------

ויקישיתוף מדיה וקבצים בנושא **ג'ון גדסבי צ'פמן** בוויקישיתוף

הערות שוליים
------------

1. ↑  John F. McGuigan Jr. and Mary K. McGuigan, John Gadsby Chapman: America’s First Artist-Etcher. With a Catalogue of His Italian Etchings. Arcady Editions (ב־American English)
2. ↑  Chapman, J. G (January 1, 1847). The American drawing-book: a manual for the amateur, and basis of study for the professional artist: especially adapted to the use of public and private schools, as well as home instruction. J.S. Redfield
3. ↑  John Gadsby Chapman, **The elements of art: a manual for the amateur, and basis of study for the professional artist.**, David Bogue, 1848

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb17780467c (data)
* CiNii: DA13021411
* GND: 174303815
* ISNI: 0000 0000 8194 6172
* LCCN: n83227211
* RKD: 16377
* SNAC: w66d68vm
* SUDOC: 184936845
* ULAN: 500012614
* VIAF: 3859882
* WorldCat: lccn-n83227211

 |
**ג'ייסון מייקל וייד** (באנגלית: **Jason Michael Wade**; נולד ב-5 ביולי 1980) הוא הסולן, הגיטריסט וכותב השירים של להקת הרוק האלטרנטיבי לייפהאוס. וייד בעל רקע רוחני, דבר המשתקף היטב בשיריו. הוריו התגרשו כשהיה בן 12, ולאירוע זה ישנו נוכחות חזקה במילים של שיריו. ברשותו קשת רחבה של גיטרות, אך האהובה עליו ביותר, כמו גם השימושית ביותר היא גיטרה של גיבסון.

ביוגרפיה
--------

### שנותיו הראשונות

ג'ייסון נולד בקמרילו שבקליפורניה למשפחה נוצרית, כששני הוריו היו מיסיונרים. בשל כך, בילה ג'ייסון חלק נכבד מילדותו במסע במזרח הרחוק, שבמהלכו התגורר ביפן, תאילנד, סינגפור והונג קונג. לאחר ארבע שנים קשות מבחינתו של ג'ייסון, הוריו שבו לארצות הברית, ועברו להתגורר בפורטלנד, אורגון. כשג'ייסון היה בן 12 הוריו התגרשו, והוא עבר להתגורר עם אמו באזור העיר סיאטל שבמדינת וושינגטון. ג'ייסון קיבל קשה את גירושי הוריו, ובתקופה שלאחריה בילה זמן רב לבד בחדרו. העצבות שחש בעקבות הגירושים הביאה לו את ההשראה לכתיבת שירים, זאת אף על פי שכלל לא היה ילד מוזיקאי. ג'ייסון מצא במוזיקה את המפלט מן הצרות בחייו, והוא החל ללמוד לנגן על גיטרה והשלים עם המצב החדש. לאחר מכן החליטה אמו לעבור ללוס אנג'לס, אף על פי שג'ייסון היה מרוצה מהחיים בוושינגטון. בלוס אנג'לס הקים את להקת לייפהאוס והקריירה המוזיקלית שלו יצאה לדרך.

### קריירה מוזיקלית

בגיל 15 עבר ללוס אנג'לס, שם הכיר את סרג'יו האנדרד, שהיה שכן שלו, ולהם היה הרבה מן המשותף. הם שיחקו כדורסל ואהבו לרוץ. סרג'יו היה נגן בס והשניים החלו לשתף פעולה בכתיבת שירים. שיתוף הפעולה ביניהם הוליד את להקת לייפהאוס אשר זכתה להצלחה רבה בעקבות הלהיט הראשון שלה "Hanging by a Moment", אשר הוביל להקלטת ארבעה אלבומי אולפן. ג'ייסון היה לחבר הלהקה היחיד הנותר מן ההרכב המקורי של הלהקה. 

ג'ייסון התנסה גם בקריירת סולו קצרה שהקליט את השיר "You Belong to Me" (קאבר ללהיט הידוע משנת 1952, אשר הוקלט עשרות פעמים, ובניהן על ידי בינג קרוסבי, בוב דילן ורוד סטיוארט), אשר הופיעה בפסקול הסרט "שרק" (2001). כמו כן הקליט ג'ייסון את השיר "Days Go By" שהופיע בפסקול הסרט "לזכות בדייט עם טד המילטון" (2004).

### חייו הפרטיים

ב-20 בינואר 2001 התחתן ג'ייסון עם חברתו מזה שנים רבות, ברידן.

קישורים חיצוניים
----------------

ויקישיתוף מדיה וקבצים בנושא **ג'ייסון וייד** בוויקישיתוף
* 

* אתר האינטרנט הרשמי של ג'ייסון וייד

* ג'ייסון וייד, במסד הנתונים הקולנועיים IMDb (באנגלית)

* ג'ייסון וייד, במסד הנתונים הקולנועיים KinoPoisk (ברוסית)

* ג'ייסון וייד, באתר ספוטיפיי

* ג'ייסון וייד, באתר MusicBrainz (באנגלית)

* ג'ייסון וייד, באתר Yandex.Music (ברוסית)

* ג'ייסון וייד, באתר Discogs (באנגלית)

* ג'ייסון וייד, באתר Genius
* ביוגרפיה נרחבת באתר www.mostbeautifulman.com

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 5691 7417
* LCCN: no2001075635
* MusicBrainz: 7e959acc-3f7f-434f-ae8f-aeadf92bad80
* VIAF: 80149857
* WorldCat: lccn-no2001075635

 |
**דייוויד בירד האב** (באנגלית: **.David Baird Sr**; ‏7 באפריל 1839 – 25 בפברואר 1927) היה פוליטיקאי אמריקאי חבר המפלגה הרפובליקנית, שייצג את מדינת ניו ג'רזי בסנאט של ארצות הברית למשך כשנה בין 1918 ל-1919.

ביוגרפיה
--------

בירד, בן למשפחה ממוצא סקוטי שהשקתעה באירלנד, נולד בדרי שבצפון אירלנד. בשנת 1856 היגר לארצות הברית ונככנס לעסקי העץ בעיירה פורט דיפוזיט שבמרילנד. ב-1860 עבד לקמדן שבניו ג'רזי, שם המשיך לעבוד בתעשיית העצים והוסיף לעסוק בבנקאות.

היה חבר במועצת המנהלים הנבחרים של מחוז קמדן מ-1876 עד 1880. הוא שימש גם כשריף של מחוז קמדן בשנים 1887–1889, ושוב מ-1895 עד 1897.

בשנת 1910 התמודד ללא הצלחה לסנאט של ארצות הברית, אך בפברואר 1918 מונה למלא את מקומו של הסנאטור המנוח ויליאם יוז בידי מושל ניו ג'רזי ויליאם אוונס אדג'. לאחר מכן נבחר בבחירות ביניים ב-5 בנובמבר 1918, וכיהן בסנאט עד 3 במרץ 1919, משלא התמודד לתוקפת כהונה מלאה בבחירות הרגילות. אחרי שעזב את גבעת הקפיטול חידש בירד את עיסוקיו הקודמים בקמדן, שם נפטר ונקברטמן בבית העלמין הארלי.

ביירד היה אביו של דייוויד ביירד הבן, לימים גם הוא סנאטור מניו ג'רזי.

קישורים חיצוניים
----------------

ויקישיתוף מדיה וקבצים בנושא **דייוויד בירד האב** בוויקישיתוף
* דייוויד בירד האב באתר המדריך הביוגרפי של הקונגרס של ארצות הברית (באנגלית)
* דייוויד בירד האב, באתר "Find a Grave" (באנגלית)

הערות שוליים
------------

1. ↑  דייוויד בירד האב באתר המדריך הביוגרפי של הקונגרס של ארצות הברית (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n2009162236
* SNAC: w6n057z2
* US Congress: B000052
* VIAF: 88420218
* WorldCat: lccn-n2009162236

 |
**סטורנלה נגלקטה** (שם מדעי: ***Sturnella neglecta***) הוא מין של ציפור ממשפחת הפזאיים החיה באמריקה הצפונית. במראה היא דומה לעפרוני, וכך היא מכונה באנגלית (Western meadowlark, מילולית: "עפרוני אחו מערבי"). הוא יותר קרוב למיני הפזאים. במראהו הוא דומה לקרובו *Sturnella magna*, אך בעל צורת שירה המבדילה ביניהם.

אורך ציפור זו 21–26 ס"מ בממוצע, והיא בעלת נוצות אפורות-לבנות ובטן, חזה וגרון צהובים. מאחורי העיניים יש לה פס לבן המוקף בשני פסים שחורים לאורכו ועל החזה צורת "סינר" שחורה. הגב והכנפיים מסורטטים בחום והמקור ארוך ואפור ומותאם לציד חרקים.

הציפור שוכנת סביב חלקי מערב ארצות הברית, אך גם במרכזה וכן בדרום קנדה וצפון מקסיקו. היא חיה בשטחי שדות, שטחים חקלאיים וערבות ורק לעיתים רחוקות באזורים יבשים, ושם צדה חרקים קטנים או מלקטת פירות יער וגרגירים. היא מקננת על הקרקע ויוצרת קן מרצועות העשבים. כמה נקבות יכולות לחיות בשטחו של זכר אחד טריטוריאלי הקורא בצריחות להרתעת יריביו.

לעיתים ציפורים אלה נודדות דרומה בתוך תחום תפוצתם או למזרח אמריקה.

סטורנלה נגלקטה היא הציפור הלאומית של שש ממדינות ארצות הברית: מונטנה, קנזס, דקוטה הצפונית, ויומינג ואורגון. רק המין קרדינל צפוני, הוא ציפור לאומית ביותר מדינות מהסטורנלה נגלקטה, 7 מדינות.

קישורים חיצוניים
----------------

ויקישיתוף מדיה וקבצים בנושא **סטורנלה נגלקטה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ARKive
* ITIS
* NCBI
* GBIF
* IBC
 |

הערות שוליים
------------

1. ↑  סטורנלה נגלקטה באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007554126105171

 |
**רבקה סטאב** (באנגלית: **Rebecca Staab**; נולדה ב-27 ביולי 1961) היא שחקנית אמריקאית.

ביוגרפיה
--------

סטאב נולדה בקנזס וגדלה בנברסקה. ב-1980 היא נבחרה למלכת היופי של נברסקה ועלתה לשלב שתים עשרה המועמדות הסופיות בתחרות מיס ארצות הברית.

היא עבדה תקופה כדוגמנית ויוצגה על ידי פורד מודלס. 

ב-1985 שיחקה לכמה פרקים באופרת הסבון של ABC "אהבות". ב-1991 שיחקה בסדרת הדרמה "צללים אפלים" בNBC, המהווה חידוש לסדרה באותו שם משנות ה-60. היא שיחקה שני פרקים של "בוורלי הילס 90210", ב-1992 היא שיחקה בסדרות "שנות הקסם" ו"חופשי על הבר" כבחורה שסאם מאלון יוצא עמה.

ב-1994 הופיעה בפרק של "סיינפלד" כעובדת אולפני טלוויזיה בהם ג'רי סיינפלד צריך להופיע ושיחקה בסרט המבוסס על העלילון "ארבעת המופלאים" בתפקיד האישה הבלתי-נראית.

ב-2017 שיחקה בסדרת הטלוויזיה של ABC "הזדמנות חוזרת" בכיכובה של פולה פטון. ב-2018 שיחקה בסרט "הדרך לחג המולד", לצד צ'אד מייקל מאריי.

בשנת 2023 ביצעה הופעות אורח בסדרה "סוכן הלילה" של נטפליקס ובעונה השלישית של הסדרה "סופרמן ולויס" של The CW.

קישורים חיצוניים
----------------

* רבקה סטאב, ברשת החברתית פייסבוק
* רבקה סטאב, ברשת החברתית טוויטר
* רבקה סטאב, ברשת החברתית אינסטגרם
* רבקה סטאב, במסד הנתונים הקולנועיים IMDb (באנגלית)
* רבקה סטאב, באתר AllMovie (באנגלית)
* רבקה סטאב, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2008014711
* VIAF: 4730417
* WorldCat: lccn-no2008014711

 |
בתורת המידה, **משפט ההתכנסות הנשלטת** של אנרי לבג הוא משפט על האינטגרל של הגבול של סדרת פונקציות מדידות, המתכנסת נקודתית. לפי המשפט, אם כל הפונקציות בסדרה חסומות בערכן המוחלט (כלומר, "נשלטות") על ידי פונקציה אינטגרבילית, אז האינטגרל של הגבול שווה לגבול של האינטגרלים. בפרט, האינטגרלים של פונקציות הסדרה קיימים וסופיים.

המשפט מנוסח עבור פונקציות שהן אינטגרביליות לבג, ובפרט תקף גם עבור פונקציות אינטגרביליות רימן.

משפט זה הוא מקרה פרטי של משפט ההתכנסות של ויטלי.

נוסח פורמלי
-----------

יהי {\displaystyle \left(X,{\mathcal {F}},\mu \right)} מרחב מידה. תהי {\displaystyle \ f\_{1},f\_{2},\dots } סדרה של פונקציות ממשיות או מרוכבות מדידות, אשר מתכנסת כמעט בכל מקום לפונקציה גבולית {\displaystyle \ \lim \_{k\to \infty }f\_{k}=f}. אם קיימת פונקציה אינטגרבילית לבג \ g שהאינטגרל שלה סופי כך ש-{\displaystyle \ |f\_{k}|\leq g} עבור כל {\displaystyle k=1,2,\dots } כמעט בכל מקום, אזי כל הפונקציות בסדרה והגבול הנקודתי הן אינטגרביליות עם אינטגרל סופי, ומתקיים {\displaystyle \ \lim \_{k\to \infty }\int \_{X}f\_{k}d\mu =\int \_{X}fd\mu }.

הוכחה
-----

הוכחת המשפט מתבססת על הלמה של פאטו, אשר מטפלת בצורה כללית יותר במקרה הפרטי שבו כל הפונקציות בסדרה הן אי שליליות. ניתן יהיה להשתמש בלמה בזכות העובדה ש-\ g חוסמת את כל אברי הסדרה.

כיוון ש-{\displaystyle \ |f\_{k}|\leq g} אז {\displaystyle \ g+f\_{k}} היא פונקציה אי שלילית כמעט בכל מקום, ניתן להשתמש עליה בלמה של פאטו ולקבל:

{\displaystyle {\begin{aligned}\int \_{X}gd\mu +\int \_{X}fd\mu =\int \_{X}\left(g+f\right)d\mu \\=\int \_{X}\lim \_{k\to \infty }\left(g+f\_{k}\right)d\mu \\\leq \liminf \_{k\to \infty }\int \_{X}\left(g+f\_{k}\right)d\mu \\=\int \_{X}gd\mu +\liminf \_{k\to \infty }\int \_{X}f\_{k}d\mu \end{aligned}}}

כאשר {\displaystyle \ \liminf } מסמן את הגבול התחתון של הסדרה.

לאחר חיסור {\displaystyle \ \int \_{X}gd\mu } משני האגפים (דבר שעבורו נדרש שהאינטגרל יהיה סופי) מקבלים:

{\displaystyle \ \int \_{X}fd\mu \leq \liminf \_{k\to \infty }\int \_{X}f\_{k}d\mu }

ניתן לעשות את אותו הדבר גם עם הפונקציה האי שלילית {\displaystyle \ g-f\_{k}}, ולקבל:

{\displaystyle \ \int \_{X}-fd\mu \leq \liminf \_{k\to \infty }\int \_{X}-f\_{k}d\mu =-\limsup \_{k\to \infty }\int \_{X}f\_{k}d\mu }
כאשר {\displaystyle \ \limsup } הוא הגבול העליון. כלומר:

{\displaystyle \ \int \_{X}fd\mu \geq \limsup \_{k\to \infty }\int \_{X}f\_{k}d\mu }

ומהשוואת שתי התוצאות קיבלנו:

{\displaystyle \ \limsup \_{k\to \infty }\int \_{X}f\_{k}d\mu \leq \int \_{X}fd\mu \leq \liminf \_{k\to \infty }\int \_{X}f\_{k}d\mu }

מכיוון שאגף שמאל תמיד לא קטן מאגף ימין, כל אי השוויונים הופכים לשוויונות, ולכן קיבלנו את התוצאה המבוקשת.

ראו גם
------

* הלמה של פאטו
* משפט ההתכנסות המונוטונית
* משפט ההתכנסות של ויטלי

קישורים חיצוניים
----------------

* משפט ההתכנסות הנשלטת, באתר MathWorld (באנגלית)
**בבלר רליתי** (שם מדעי: *Eupetes macrocerus*) היא ציפור שיר והציפור היחידה במשפחת בבלרי רלית (Eupetidae). היא מצויה ביערות הגשם של חצי האי המלאי ובאינדונזיה. הבבלר מקורב למשפחת הטימליים והיה שייך אליה אך הופרד למשפחה יחידה. הוא קרוב לפיקטרטיים, לוונגות ולאורתוניקיים.

אורכו של הבבלר 28-30 ס"מ ומשקלו 66-72 גרם. הוא בעל רגליים ארוכות והוא מצוי על קרקעית היערות הלחים בהם הוא חי. הנוצות חומות-אדומות והפנים צבועות בשחור ובעלי פס לבן מעל העיניים הנמשך מאחורי המקור ועד לעורף. המקור שחור ודק וה"כיפה" אדמה. הזנב ארוך ועוזר לייצב את הציפור. מתחת למקור יש לבבלר שר אדום-כחול היכול להתנפח. 

הוא מצוי ביערות חצי האי המלאי ומחפש את מזונו על הקרקע בהנעת הראש מצד לצד. הוא ניזון בעיקר מחרקים כמו צרצרים וחיפושיות וגם מחגבים, עכבישים ותולעים אותם הוא חוטף מהקרקע.

הבבלר מצוי בירידה עקב הפגיעה ביערות הגשם.

קישורים חיצוניים
----------------

ויקישיתוף מדיה וקבצים בנושא **בבלר רליתי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ARKive
* ITIS
* NCBI
* GBIF
 |

* בבלר רליתי, באתר אנציקלופדיה בריטניקה (באנגלית)

הערות שוליים
------------

1. ↑  בבלר רליתי באתר הרשימה האדומה של IUCN
**תוצר גן** הוא חומר ביוכימי – RNA או חלבון – שנוצר בתהליך התבטאות גנים. לתוצרים אלה פעילות ביולוגית, כ-RNA לא מקודד או לאחר תרגום כחלבון.

תוצרים מסוג RNA
---------------

 ערך מורחב – **ncRNA**  

מבנה תלת־ממדי של מולקולת tRNA שמרית הנושאת חומצת אמינו פנילאלנין
המבנה האטומי של תת-היחידה 50S בריבוזום. החלבונים מוצגים בכחול ושני מקטעי הרנ"א בכתום וצהוב. במרכז בירוק מצוין האתר הפעיל.
RNA שאיננו מקודד לחלבון משועתק על ידי כלל ה-RNA פולימראז הקיימים בתא. המולקולה הליניארית שנוצרת מתקפלת ליצירת מבנה שניוני, שהוא הצורה הפעילה של RNA שאיננו מקודד.

RNA לא מקודד מחולק לקבוצות שונות על סמך תכונות ופעילות. RNA לא מקודד מעורב, לדוגמה, בבקרת התבטאות גנים (miRNA, lincRNA, lncRNA), בתהליך התרגום (tRNA) ובעיבוד RNA (snRNA, snoRNA). מפאת חשיבותו, פגיעה ב-RNA שאינו מקודד מעורבת במחלות רבות. לדוגמה, מולקולות microRNA מעורבות בסרטן, ונמצא כי לחלקן תפקיד מפתח ביצירת גידולים.

תוצרים חלבוניים
---------------

 ערך מורחב – **חלבון**  

חלבון לפני הקיפול ואחריו
בניגוד למולקולות RNA שאינן מקודדות לחלבון, RNA מסוג RNA שליח (mRNA) עובר תרגום לחלבון. בתהליך זה הקוד הגנטי מתורגם לשרשרת של חומצות אמינו, שנמצאת במבנה ראשוני. במצב זה החלבון אינו פעיל וכדי למלא את ייעודו עליו להתקפל, כלומר ליצור מבנה תלת-ממדי. בסיום הקיפול, החלבון נמצא במבנה המכונה מבנה נטיבי (Native state), והוא בעל מבנה שלישוני או רביעוני, מקופל במבנה תלת־ממדי המכיל בתוכו מבנים שניוניים.

בצורתם המקופלת חלבונים משמשים להרכבת התא ואברוניו, ולפעילויות רבות הנדרשות ליצור החי, והם כוללים אנזימים ונוגדנים.

ראו גם
------

* גן (ביולוגיה)

לקריאה נוספת
------------

* ססי סטאר, ראלף טגארט, כריסטין אוורס, ליסה סטאר, **ביולוגיה - האחידות והמגוון של החיים**, פרק 9, האוניברסיטה הפתוחה, תשע"ה-2015, מסת"ב 9789650614744

הערות שוליים
------------

1. ↑  Ban N, Nissen P, Hansen J, Moore P, Steitz T (2000). "The complete atomic structure of the large ribosomal subunit at 2.4 ångström resolution". *Science*. **289** (5481): 905–20. Bibcode:2000Sci...289..905B. doi:10.1126/science.289.5481.905. PMID 10937989.`{{cite journal}}`: תחזוקה - ציטוט: multiple names: authors list (link)
2. ↑  Oncomirs - microRNAs with a role in cancer. [Nat Rev Cancer. 2006] - PubMed - NCBI
**משפט הסירקולציה של קלווין** הוא משפט חשוב במכניקת הזורמים הקובע שבזורם ברוטרופי מושלם הסירקולציה מסביב ללולאה הנעה עם הזורם קבועה בזמן. המשפט הוכח בשנת 1869 על ידי לורד קלווין וקרוי על שמו.

ניסוח מתמטי והוכחה
------------------

תהי C לולאה, התלויה בזמן וזזה עם הזורם {\displaystyle C(t)}. הסירקולציה מסביב ללולאה מוגדרת על ידי {\displaystyle \Gamma (t)=\oint \_{C(t)}\mathbf {u} (t)\cdot d\ell } כאשר {\displaystyle \mathbf {u} (t)} הוא שדה המהירות. משפט הסירקולציה של קלווין קובע כי עבור זורם ברוטרופי מושלם {\displaystyle {\frac {D\Gamma }{Dt}}=0}, כאשר הנגזרת היא נגזרת חומרית.

ההוכחה מתבססת על חישוב ישיר של הנגזרת:

{\displaystyle {\frac {D\Gamma (t)}{Dt}}={\frac {D\oint \_{C(t)}\mathbf {u} (t)\cdot d\ell }{Dt}}=\oint \_{C}{\frac {D\mathbf {u} }{Dt}}\cdot d\ell +\oint \_{C}\mathbf {u} \cdot {\frac {Dd\ell }{Dt}}}

כעת לפי משואת אוילר מתקיים:

{\displaystyle {\frac {D\mathbf {u} }{Dt}}=-{\frac {1}{\rho }}\nabla p+\nabla \Phi }

כאשר p הוא הלחץ, \rho  הצפיפות ו-\Phi  הפוטנציאל של הכוחות החיצוניים (כדוגמת כבידה) ולכן עבור האיבר השמאלי מתקיים:

{\displaystyle \oint \_{C}{\frac {D\mathbf {u} }{Dt}}\cdot d\ell =\oint \_{C}\left[-{\frac {1}{\rho }}\nabla p+\nabla \Phi \right]\cdot d\ell =\iint \_{A}\left[\nabla \times \left(-{\frac {1}{\rho }}\nabla p+\nabla \Phi \right)\right]{\hat {n}}dA=\iint \_{A}{\frac {1}{\rho ^{2}}}\left(\nabla \rho \times \nabla p\right){\hat {n}}dA=0}

כאשר המעבר הראשון התבצע לפי משוואת אוילר, השני לפי חוק סטוקס, השלישי נובע מכך שהרוטור של גרדיאנט של שדה מתאפס, והרביעי נובע מברוטרופיות הנוזל (נוזל ברוטרופי הוא נוזל בו {\displaystyle \nabla \rho \times \nabla p=0}).

עבור האיבר הימני מתקיים:

{\displaystyle \oint \_{C}\mathbf {u} \cdot {\frac {Dd\ell }{Dt}}=\oint \_{C}\mathbf {u} \cdot \left(d\ell \cdot \nabla \right)\mathbf {u} ={\frac {1}{2}}\oint \_{C}\nabla \left(\mathbf {u} ^{2}\right)d\ell =0}

כאשר המעבר האחרון מתבסס על כך שסירקולציה של שדה משמר מתאפסת על כל לולאה. מאחר ששני האיברים מתאפסים ניתן להסיק כי {\displaystyle {\frac {D\Gamma }{Dt}}=0}.

משפט פואנקרה-ביירקנס
--------------------

הרחבה למשפט הסירקולציה עבור מערכות מסתובבות ניתנה על ידי אנרי פואנקרה וווילהלם ביירקנס בסוף המאה ה-19. על-פי משפט פואנקרה-ביירקנס, במערכת המסתובבת במהירות זוויתית קבועה הניתנת על ידי הווקטור {\displaystyle \mathbf {\Omega } } ניתן להגדיר סירקולציה מוכללת לפי {\displaystyle \Gamma (t)=\oint \_{C}\left(\mathbf {u} +\Omega \times \mathbf {r} \right)\cdot d\ell }. הסירקולציה המוכללת הזו היא גודל משתמר.

ראו גם
------

* סירקולציה
* משפט הלמהולץ
בטריגונומטריה, **משפט הסינוסים** קובע כי היחס בין אורך צלע במשולש כללי לבין סינוס הזווית שמולה, שווה לקוטר המעגל החוסם את המשולש: אם a,b,c הם אורכי הצלעות ו- {\displaystyle \alpha ,\beta ,\gamma } הזויות שמולן, בהתאמה, אז {\displaystyle {a \over \sin \alpha }={b \over \sin \beta }={c \over \sin \gamma }=2R} כאשר R הוא רדיוס המעגל החוסם.

הוכחה
-----

#### א

גובה המשולש המסומן ב - {\displaystyle h} ניתן להצגה באופן הבא:

{\displaystyle \ h=b\sin \alpha }
אבל גם באופן הזה:

{\displaystyle \ h=a\sin \beta }
ולכן:

{\displaystyle \ b\sin \alpha =a\sin \beta }
או

{\displaystyle \ {\frac {a}{\sin \alpha }}={\frac {b}{\sin \beta }}}
מאחר שזה נכון ל-2 זוויות שנבחרו באופן שרירותי, זה נכון לכל זוג זוויות במשולש.

כאשר המשולש קהה-זווית, תהליך ההוכחה כולל שלב ביניים לפי הזווית המשלימה לזווית הקהה ולאחר מכן חוזרים לזווית הקהה עצמה על פי הזהות {\displaystyle \sin \alpha =\sin(180-\alpha )}. כאשר המשולש ישר-זווית המשפט הוא פשוט הגדרת הסינוס.

#### ב

אם מרכז המעגל החוסם הוא O, נמשיך את BO עד שהוא נפגש עם המעגל ונקרא לנקודת החיתוך D.

נתבונן במשולש BDC.
במשולש ישר-זווית זה 
(זווית ההיקפית BCD היא בת 90 מעלות בגלל שהיא נשענת על קוטרו של המעגל).
נסמן ב -{\displaystyle \delta } את הזווית CDB ואז

{\displaystyle \ a=2R\sin \delta }
אבל זווית {\displaystyle \delta } שווה לזווית \alpha  כי הן נשענות על אותה קשת, לכן

{\displaystyle \ a=2R\sin \alpha }
או

{\displaystyle \ {\frac {a}{\sin \alpha }}=2R}
כנדרש.

נשים לב שמהחלק השני של ההוכחה נובע בנקל החלק הראשון של הטענה

{\displaystyle \ {\frac {a}{\sin \alpha }}={\frac {b}{\sin \beta }}={\frac {c}{\sin \gamma }}}
שכן הבחירה בצלע a ובזווית שמולה \alpha  הייתה שרירותית ויכולנו באותה מידה לבחור בצלע b ובזווית שמולה {\displaystyle \beta }.

ראו גם
------

| מיזמי קרן ויקימדיה |
| --- |
| ויקיספר ספר לימוד בוויקיספר: **מערך שיעור** |
| ויקישיתוף תמונות ומדיה בוויקישיתוף: **משפט הסינוסים** |

* משפט הקוסינוסים
* משפט הטנגנסים

קישורים חיצוניים
----------------

* משפט הסינוסים, באתר MathWorld (באנגלית)
* משפט הסינוסים, באתר אנציקלופדיה בריטניקה (באנגלית)

| טריגונומטריה |
| --- |
| משפטים בטריגונומטריה | זהויות טריגונומטריות • משפט הסינוסים • משפט הקוסינוסים • משפט הטנגנסים • משפט לז'נדר על משולשים כדוריים • הגבול של sin(x)/x |
| פונקציות טריגונומטריות | טנגנס • סינוס • קוסינוס • פונקציות טריגונומטריות הפוכות |
פסלו של רוברט סקוט, בעלה הראשון של קתלין סקוט, בכרייסטצ'רץ', ניו זילנד (הפסל צולם לפני שנפגע ברעש האדמה)
קתלין ורוברט סקוט בקווייל איילנד, נמל ליטלטון, ניו זילנד, 1910
**קתלין סקוט, הברונית קנט** (באנגלית: **Kathleen Scott, Baroness Kennet**, ‏ 27 במרץ 1878 - 25 ביולי 1947) הייתה פסלת בריטית, חברה באגודת הפסלים הבריטית המלכותית.

חייה
----

קתלין סקוט נולדה בשם **אדית אגנס קתלין ברוס** בנוטינגהמשייר, הצעירה באחד-עשר ילדים. היא למדה בבית הספר לאמנות סלייד בלונדון בשנים 1900 עד 1902 ואחר המשיכה את לימודיה ב"אקדמי קולארוסי" בפריז מ-1902 עד 1906. בתקופת לימודיה שם התיידדה עם אוגוסט רודן. עם שובה ללונדון, התוודעה אל ג'ורג' ברנרד שו, מקס ברבום וג'יימס מתיו ברי.

יצירותיה
--------

שלושה מפסלי הראש-וחזה שלה מוצגים באוסף של גלריית הדיוקנאות הלאומית בלונדון, כמו גם שלושה-עשר דיוקנאות מצולמים שם.

קתלין סקוט פיסלה לפחות שני פסלים של בעלה הראשון, חוקר אנטארקטיקה רוברט פלקון סקוט, לאחר מותו. אחד הפסלים האלה ניצב בכרייסטצ'רץ', ניו זילנד ואחר בכיכר ווטרלו בלונדון. לוח זיכרון לסקוט מתנוסס על הקיר החיצוני של מכון סקוט לחקר הקוטב בקיימברידג' עם פסל בשם "נעורים" (1920), שהמודל לו היה א. ו. לורנס, אחיו הצעיר של ט. א. לורנס, הוא לורנס איש ערב.

קתלין סקוט יצרה גם את פסלו של אדוארד סמית, רב החובל של הטיטניק, לאחר מותו. פסל זה מוצב בבייקון פארק, ליצ'פילד, אנגליה.

פסל בבית הספר אונדל, המוכתר בשם "הנני, שלחני" נחשב בטעות לדגם דמותו של פיטר סקוט.

כמו כן יצרה סקוט פסלון ארד של השחקן ההודי סאבו, שנגנב ונעלם.

אנדרטת זיכרון של צ'ארלס רולס מאת סקוט ניצבת על הטיילת בדובר.

חייה האישיים
------------

קתלין סקוט נישאה לחוקר יבשת אנטארקטיקה רוברט פלקון סקוט ב-2 בספטמבר 1908. כעבור שנה נולד בנם, פיטר סקוט, שהתפרסם בתחומי השידור, הצפרות, הציור, סביבתנות וספורט. בשנת 1910 ליוותה את בעלה לניו זילנד עם צאתו במשלחת טרה נובה אל הקוטב הדרומי. ביוגרף של חוקר הארצות הנורווגי פריטיוף ננסן העלה השערה חסרת ביסוס, שבהיעדר בעלה ניהלה קתלין סקוט פרשיית אהבים קצרה עם החוקר הנורווגי, מדריכו של היריב של סקוט אמונדסן. בפברואר 1913, כשהייתה שוב בדרכה לניו זילנד לקדם את פני סקוט בשובו, נודע לקתלין סקוט על מותו באנטארקטיקה במרץ 1912.

ב-1922 נישאה קתלין סקוט לפוליטיקאי אדוארד הילטון יאנג. בנה השני, ויילנד הילטון יאנג (2009-1923) היה סופר ופוליטיקאי. בין נכדיה אמילי יאנג, אמנית, ולואיזה יאנג, סופרת.

כשבעלה השני קיבל את התואר "ברון קנט" ב-15 ביולי 1935, הייתה קתלין סקוט לברונית קנט.

לקריאה נוספת
------------

* *A Great Task of Happiness: The Life of Kathleen Scott*, מסת"ב 0-333-57838-4 (1995) - Louisa Young
* *A Father for my Son* (biographical play, premiered 2000) - Jenny Coverack

קישורים חיצוניים
----------------

ויקישיתוף מדיה וקבצים בנושא **קתלין סקוט** בוויקישיתוף

הערות שוליים
------------

1. ↑  Christchurch Art Gallery
2. ↑  From "The Eye of the Wind" מתוך "עין הרוח"
3. ↑  "The Rolls Memorial at Dover" מצבת רולס בדובר פלייט אינטרנשיונל, 4 במאי 1912

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb145051211 (data)
* GND: 119533863
* ISNI: 0000 0000 6675 2062
* LCCN: no95056051
* RKD: 328157
* SNAC: w63f4n0m
* SUDOC: 144643359
* Trove: 1012692
* ULAN: 500109476
* VIAF: 13120152
* WorldCat: lccn-no95056051

 |
במתמטיקה, ובמיוחד אלגברה קומוטטיבית, **משפט הנורמליזציה של נתר** הוא תוצאה טכנית חשובה שהוכיחה אמי נתר.

ניסוח המשפט
-----------

המשפט קובע שכל תחום שלמות שהוא אלגברה נוצרת סופית מעל שדה K, הוא הרחבה שלמה של חוג פולינומים. כלומר, קיימים באלגברה איברים בלתי תלויים אלגברית {\displaystyle y\_{1},\dots ,y\_{d}\in A} כך שכל איבר {\displaystyle a\in A} מאפס פולינום מתוקן עם מקדמים ב-{\displaystyle B=K[y\_{1},\dots ,y\_{d}]}.

מקרה פרטי של המשפט הוא הניסוח הבא:

יהי K שדה אינסופי ו-{\displaystyle A=K[a\_{1},...a\_{n}]} אלגברה נוצרת סופית מעל K. אזי קיימים {\displaystyle y\_{1},...y\_{m}} כאשר {\displaystyle m\leq n} כך ש-{\displaystyle y\_{1},...y\_{m}} בלתי-תלויים אלגברית ו-A היא מודול נוצר סופית מעל {\displaystyle B=K[y\_{1},...y\_{m}]}, כלומר: קיימים {\displaystyle x\_{1},...x\_{\ell }} (עם {\displaystyle \ell \in \mathbb {N} } סופי) כך ש-{\displaystyle A=Bx\_{1}+...+Bx\_{\ell }}.

שימושים ומסקנות
---------------

משפט הנורמליזציה של נתר נחשב למשפט בסיסי באלגברה קומוטטיבית, ויש לו שימושים רבים להוכחות משפטים בסיסיים בתחום.

* **למת זריצקי** - שדה אפיני הוא אלגברי. כלומר, אם {\displaystyle R=K[a\_{1},...a\_{n}]} אלגברה אפינית ושדה, אז {\displaystyle [R:K]<\infty }.

מספר מסקנות מלמת זריצקי:
- שדה אפיני מעל שדה סגור אלגברית הוא רק השדה עצמו.
- אם {\displaystyle H\subseteq R} תת-אלגברה כלשהי, ו-P אידיאל מקסימלי, אז {\displaystyle P\cap H} אידיאל מקסימלי של H.
- כל אידיאל מקסימלי של שדה סגור אלגברית הוא מהצורה {\displaystyle \langle \lambda \_{1}-a\_{1},...\lambda \_{n}-a\_{n}\rangle }. משפט זה מהווה התאמה בין נקודות של מרחב אפיני ואידיאלים מקסימליים, ומהווה משפט בסיסי בגאומטריה אלגברית.
* דרגת הטרנסצנדנטיות של כל אלגברה אפינית (תחום שלמות) שווה לממד קרול שלה.

משמעות גאומטרית
---------------

במונחים גאומטריים, B הוא חוג הקואורדינטות של המרחב האפיני {\displaystyle K^{d}}, A הוא חוג הקואורדינטות של יריעה אלגברית כלשהי (שחייבת להיות מאותו ממד כמו B).
מכיוון ש-{\displaystyle \,B\subseteq A}, הרי שקיים הומומורפיזם הכלה:

{\displaystyle \phi :B\rightarrow A}, {\displaystyle \phi (x)=x}
המורפיזם המושרה על הסכמות האפיניות הוא מורפיזם סופי:
{\displaystyle \phi :Spec(A)\rightarrow Spec(B)}
.

המסקנה היא שכל יריעה אלגברית היא כיסוי מסועף של מרחב אפיני.

לקריאה נוספת
------------

* David Mumford (1999). *The Red Book of Varieties and Schemes: Includes the Michigan Lectures (1974) on Curves and Their Jacobians* (2nd ed.). Springer-Verlag. מסת"ב 3-540-63293-X.
* Klaus Hulek (2003). *Elementary Algebraic Geometry*. AMS. מסת"ב 0-8218-2952-1.
עכביש מהסוג Stasimopus במאורתו.
**קתזיניים** (שם מדעי: Ctenizidae) היא משפחת עכבישאים המצויים בכמה אזורים טרופיים וסובטרופיים והם חיים במחילות בעלות דלת מוסווית על ידי עלים, טחבים ונשורת המסווה אותה מטרף כמו חרקים ופרוקי-רגליים נוספים. מינים אחרים פשוט חיים בצינורות רגילים וטורפים כל חרק שמתקרב אליהם.

הם בעלי גוף בצבע שחור עד אדמדם ובעלי שערות רבות. הרגליים גדולות והבטן מעוגלת. הם מזכירים מעט עכבישי טרנטולה במראם אך קטנים יותר.

מינים אלה לא נודדים הרחק ממחילותיהם וממתינים בה רוב הזמן לטרף. היוצא מן הכלל הוא בעונת הרבייה אז הזכרים מחפשים נקבות הגדולות מהם ועלולות לטרוף אותם. בשביל שלא יעשו זאת הם מביאים לנקבות "מתנה" אותה הנקבה תאכל תוך כדי ההזדווגות.

מיון
----

* משפחה **קתזיניים** (Ctenizidae)
	+ סוג *Baltocteniza* - נכחד
	+ סוג *Bothriocyrtum*
	+ סוג *Cteniza*
	+ סוג *Cyclocosmia*
	+ סוג *Cyrtocarenum*
	+ סוג *Electrocteniza* - נכחד
	+ סוג *Latouchia*
	+ סוג *Stasimopus*
	+ סוג *Conothele*
	+ סוג *Hebestatis*
	+ סוג *Ummidia*

קישורים חיצוניים
----------------

ויקישיתוף מדיה וקבצים בנושא **קתזיניים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |
גרהאם היל, הנהג היחיד שזכה בכתר המשולש
**הכתר המשולש של הספורט המוטורי** הוא הישג לא רשמי המתייחס לנהגי מרוצים שהשיגו ניצחונות בשלושת המרוצים היוקרתיים בעולם הספורט המוטורי: מרוץ 24 השעות של לה מאן, גרנד פרי מונקו ואינדיאנפוליס 500.

במשך 11 שנים (1950–1960) היו גרנד פרי מונקו ומרוץ האינדיאנפוליס 500 חלק מאליפות הפורמולה 1. בשנת 1961 הוצא המרוץ בארצות הברית מהסבב. החל משנת 1987 גרנד פרי מונקו והאינדיאנפוליס 500 מתקיימים באותו התאריך, כך שלא ניתן לנצח את שני המרוצים באותה השנה.

18 נהגים התחרו בשלושת המרוצים וניצחו לפחות אחד מהם. גרהאם היל הוא הנהג היחיד שהצליח לנצח את שלושת המרוצים.

נהגים שזכו בכתר המשולש
----------------------

| נהג | אינדיאנפוליס 500 | מרוץ 24 השעות של לה מאן | גרנד פרי מונקו | אליפות פורמולה 1 |
| --- | --- | --- | --- | --- |
| בריטניהבריטניה גרהאם היל | 1966 | 1972 | 1963, 1964, 1965, 1968, 1969 | 1962, 1968 |
| נהגים שניצחו בשני מרוצים |
| Italy טאציו נובולארי | — | 1933 | 1932 | — |
| צרפתצרפת מוריס טרטינייה | — | 1954 | 1955, 1958 | — |
| בריטניהבריטניה מייק הות'ורן | — | 1955 | — | 1958 |
| ארצות הבריתארצות הברית פיל היל | — | 1958, 1961, 1962 | — | 1961 |
| ארצות הבריתארצות הברית א. ג'. פויט | 1961, 1964, 1967, 1977 | 1967 | — | — |
| ניו זילנדניו זילנד ברוס מקלארן | — | 1966 | 1962 | — |
| בריטניהבריטניה ג'ים קלארק | 1965 | — | — | 1963, 1965 |
| אוסטריהאוסטריה יוכן רינדט | — | 1965 | 1970 | 1970 |
| ארצות הבריתארצות הברית מריו אנדרטי | 1969 | — | — | 1978 |
| ברזילברזיל אמרסון פיטיפלדי | 1989, 1993 | — | — | 1972, 1974 |
| קנדהקנדה ז'אק וילנב | 1995 | — | — | 1997 |
| קולומביהקולומביה *חואן פאבלו מונטויה* | 2000, 2015 | — | 2003 | — |
| ספרדספרד *פרננדו אלונסו* | — | 2018 | 2006, 2007 | 2005, 2006 |
|

הגדרות אלטרנטיביות
------------------

### אינדי

בין השנים 1971–1990 במרוצי האינדי באצרות הברית היה כתר משולש. עד לשנת 1980 הוא כלל שלושה מרוצי 500 מייל: אינדיאנפוליס 500, פוקונו 500 וקליפורניה 500. אל אונסר הוא היחיד שניצח את שלושת המרוצים בעונה אחת (1978). בשנת 1980 בוטל מרוץ בקליפורניה והוחלף על ידי מרוץ מישיגן 500. בשנת 1989 בוטל המרוץ בפוקונו.

הכתר המשולש חזר בשנת 2013 עם המרוצים באינדיאנפוליס, פוקונו ומרוץ ה-MAVTV 500, שהתקיים בקליפורניה. פרס של מיליון דולר הובטח לנהג שיזכה בשלושת המרוצים.

### מרוצי סיבולת

הכתר המשולש של מרוצי הסיבולת מתייחס לזכייה במרוץ 24 השעות של לה מאן, מרוץ 24 השעות של דייטונה ומרוץ 12 השעות של סברינג. עשרה נהגים ניצחו את שלושת המרוצים: אי. ג'י. פויט, הנס הרמן, ג'קי אוליבר, ג'קי איקס, אל הולברט, הארלי הייווד, מאורו בלדי, אנדי וולאס, מרקו ורנר וטימו ברנהרד.

לקריאה נוספת
------------

\* What is motorsport’s ‘Triple Crown’ and why does it matter?, Top Gear, 27 May 2017

הערות שוליים
------------

1. ↑  2003 Monaco Grand Prix Diary, 5 June 2003
2. ↑  $1 million bonus awaits new Triple Crown winner, 30 September 2012
**בר אלישיב** היא משפחה מכובדת ועשירה שידוע עליה מהדור הרביעי של תקופת האמוראים. מוזכרת בתלמוד כסמל לעשירות.

בני המשפחה
----------

אחד מבני המשפחה, הוא רבי יצחק בן אלישיב, היה אמורא והיה ידוע כמחולל ניסים. תנא אחר, בשם רבי אבא בר אלישע, מוזכר במדרש רבה ולדעת בובר הוא רבי אבא בר אלישיב.

חזקת קרקעות
-----------

במסכת בבא בתרא מוזכרת המשפחה בקשר לדיני חזקת קרקעות. הגמרא דנה בטעם דין החזקה, האומר כי אדם שיש לו קרקע במשך שלוש שנים, הוא מוחזק בה, והמוציא ממנו עליו להביא ראיה, וגם אם אדם הביא ראיה שהוא היה בעליה של הקרקע לפני שלוש שנים, אם טוען השני כי הוא קנה ממנו את הקרקע בדמים, הוא נאמן כל עוד אין הוכחה נגדית. 

אביי מנמק דין זה בכך שאף אדם לא יוותר במשך שלוש שנים לחבירו ויניחו לאכול את פירות שדהו. על כך השיב לו רבא, לפי דבריך, הדבר נתון לשיעורים וחילוקים ואינו שווה בכל אדם, שכן לפי טעם זה, כאשר אדם אוכל את פירות קרקעותיו של אדם שהוא ידוע כמקפיד על מי שאוכל על פירות שדהו, כמו משפחת בר אלישיב הידועה שגם אדם שעובר ליד שדותם הם מקפידים עליו, אדם כזה תהיה לו חזקה מיד כאשר יאכל את פירות השדה, שכן בכך שהוא אוכל את הפירות והם לא מוחים, ראיה היא כי הקרקע אכן שלו היא. מכוח קושיא זו של רבא, הגמרא מסיקה כי טעם זה של אביי אינו הטעם הנכון, ומסיקה כי הטעם שונה, ונעוץ בתקנת חכמים.

אלמנה שמין מה שעליה
-------------------

אחת ממחלוקותם של רב ושמואל בהלכות כתובה היא, האם שמין ומשערין את שווי הבגדים שעל האשה, כחלק מקבלת הכתובה, ומקזזין את דמי הבגדים מדמי הכתובה אותם היא זכאית לקבל. בעוד שרב סבור שאכן שמין את הבגדים שעליה, מכיוון שלדעתו הבעל לא הקנה את הבגדים לאשה אלא רק כאשר היא תחתיו ולא לאחר מיתתו, חלוק שמואל וסובר שאין לשום את מה שעליה כחלק מפירעון כתובתה. 

בהקשר זה מספרת הגמרא כי כלת המשפחה שהייתה נשואה לאחד מהבנים שמת, באה לתבוע כתובתה מהיתומים, שהם היורשים ההלכתיים של המת. אמרו בני המשפחה, כי הם רוצים שהכלה תתלבש בכל הבגדים היקרים בה הייתה לבושה בחיי בעלה, ורק כך תבוא לבית הדין, וזאת מפני כבוד המשפחה. כאשר באה הכלה לבית דין, התעוררה השאלה האם לשום את הבגדים היקרים שעליה. רבינא ששימש כדיין בדין התורה, פסק כי ההלכה היא כרב, ששמין את הבגדים שעליה.

מעמד שלשתן
----------

במסכת גיטין מוזכרת המשפחה בהקשר דומה. הגמרא דנה אודות מאמר של רב האומר כי יש דרך להקנות הלוואה לאדם אחר על ידי קניין הנקרא מעמד שלשתן, כאשר המלווה, הלווה והקונה נמצאים במקום אחד, והמלווה מקנה לקונה את ההלוואה בנוכחותו של הלווה. 

רב אשי נימק את הקנין, שהלווה מסכים בשעת הקנין, להשתעבד לקונה במקום למלווה עצמו, מכיוון שבכך נעשית ההלוואה הלוואה מחודשת, ובעוד שקיימת אי נעימות מסוימת לדחות שוב ושוב את פירעון ההלוואה לאותו מלווה עצמו, נוח יותר לדחות את ההלוואה שוב כאשר המלווה הוא אדם אחר, ולכן הוא מסכים וגומר בדעתו להשתעבד לקונה ולשלם את החוב לקונה ההלוואה במקום למלווה. על כך הקשה האמורא הונא בנו של רב נחמיה, שלפי טעם זה, נמצא כי ההלכה של רב אינה שווה בכל אדם, ואם הקונה יהיה אדם קשוח כאנשי משפחת בר אלישיב, שדרכם הייתה לכפות את הלווה ולהכריחו לשלם בכוח, במקרה כזה לא יחול קנין מעמד שלשתן.

הערות שוליים
------------

1. ↑  בראשית רבה, פרשה פ'
2. ↑  ראו: הרב אהרן הימן, "ר' אבא בר אלישע", **תולדות תנאים ואמוראים**, לונדון, תר"ע, באתר ויקיטקסט.
3. ↑  תלמוד בבלי, מסכת בבא בתרא, דף כ"ט, עמוד א'
4. ↑  תלמוד בבלי, מסכת כתובות, דף נ"ד, עמוד א'
5. ↑  תלמוד בבלי, מסכת גיטין, דף י"ד, עמוד א'